Bənövşələrtəpə yaşayış yeri
Bənövşələrtəpə — Ağdam rayonunun Bənövşələr qəsəbəsinin ərazisində, Xındırıstan-Baş Qərvənd yolunun sağında yerləşir. Bu ərazisi 1,5 ha, hündürlüyü 4 m olan, qəsəbə və yol tikintisi zamanı hər tərəfi dağıdılmış təpədir. Təpənin dağıdılmış mərkəzi hissəsinin kəsiyində çiy kərpicdən hörülmüş və iki tərəfi də suvanmış müxtəlif ölçülü divar qalıqları aydın görünür. Kərpıclərin ölçüləri müvafiq olaraq 37x19x15, 44x16x11 və 42x17x19 sm-dir. Burada, torpaq götürülərkən dağıdılmış neolit dövrünə aid iri təsərrüfat küpünün qalıqları da aşkar olunub. Küpün qısmən mühafizə olunmuş alt hıssəsinin hündürlüyü 82 sm, maksimal diametri 70 sm, yastı oturacağının diaetri 21 sm — dur. Toplanılmış saxsı kolleksiyası neolit dövrünə aiddir.